बाॅम्बे ज्वैलर्स और रिद्धि-सिद्धि लायंस ने जीते मैच
श्रीगंगानगर। | दीगंगानगर ट्रेडर्स एसोसिएशन एवं कच्चा आढ़तिया संघ के तत्वावधान में नई धानमंडी में जारी मंडी प्रीमियर लीग में मंगलवार को मंडी के खेल मैदान में दो रोमांचक मुकाबले हुए। सुबह 10 बजे राष्ट्रगान के बाद पहला मैच सीजीआर टाइगर्स बांबे ज्वैलर्स के बीच हुआ। मैच का टॉस बतौर मुख्य अतिथि सीओ सिटी टीआर पुरोहित, एमपीएल-4 के को-चेयरमैन दीपक कांडा, को- चेयरमैन राजेश पोकरणा विनय जिंदल ने कराया। टॉस जीतकर बांबे ज्वैलर्स ने पहले बैटिंग करते हुए 9 विकेट पर 123 रन बनाए। जवाब में सीजीआर टाइगर्स ने 19.1 ओवर में 112 रन बनाकर ऑल आउट हो गई और 11 रनों से सीजीआर टाइगर्स की टीम पराजित हुई। इस दौरान मैच में मैन ऑफ दी मैच सिद्धार्थ कुमार रहे जिन्होंने 9 गेंद खेलकर 17 रन बनाए और 3 विकेट झटके। एमपीएल के चेयरमैन संजय मूंदड़ा ने बताया कि इसके बाद दूसरा मैच रिद्धि सिद्धि लायंस तथा आरटीसी सुपर किंग्स के बीच खेला गया। मुख्य अतिथि यूआईटी अध्यक्ष संजय महिपाल को चेयरमैन ने टॉस कराया। टॉस आरटीसी सुपर किंग्स ने जीता तथा रिद्धि सिद्धि लाॅयंस को पहले बैटिंग करने का मौका दिया। रिद्धि-सिद्धि पहले बैटिंग करते हुए 118 रन पर पर ऑल आउट हो गई। स्कोर का पीछा करने उतरी आरटीसी सुपर किंग्स 54 रनों पर ऑल आउट हो गई। मैच में मैन ऑफ दी मैच अमरवीर सूचित गोदारा रहे।
hin_Deva hin_Deva